MINISTERUL EDUCAȚIEI NAŢIONALE

Universitatea POLITEHNICA din Timișoara

***Facultatea de Arhitectura si Urbanism***

**PLAN OPERAȚIONAL pentru anul 2014**

**CUPRINS**

1. Introducere
2. Misiunea Facultății de Arhitectură și Urbanism și Urbanism
3. Procesul de învățământ
4. Cercetarea științifică
5. Forma de cooperare internațională
6. Tehnologia didactică
7. Resurse umane
8. Gestionarea bazei materiale
9. Informatizarea, documentarea, biblioteca
10. Resursele financiare
11. Sistemul calității
12. Strategia managerială

# INTRODUCERE

1.1. Planul operațional al Facultății de Arhitectură și Urbanism și Urbanism a fost elaborat în contextul apartenenței facultății la Universitatea Politehnica din Timișoara din 2005, anul înființării sale. Elaborarea acestuia ține seama de transformările în curs de desfășurare în sistemul național de învățământ din România.

Această reformă este parte componentă a procesului de reînnoire după aderarea la Uniunea Europeană, cuprinzând toate componentele sistemului, de la curricular și până la management și are ca scop crearea unui sistem educațional adecvat societății bazate pe libertăți individuale, economie de piață, competiția valorilor, stat de drept, integrat pe structurile euroatlantice.

Merită de reținut recunoașterea competențelor profesionale ale absolvenților învățământului nostru superior atât în țară (prin premiile și lucrările obținute prin competiție, de asemenea rezultatele bune obținute de studenții facultății în alte universități din Europa în care au studiat prin intermediul programelor de mobilități Erasmus) cât și în țări unde absolvenţii își desfășoară activitatea profesională în general în țări dezvoltate.

1.2. În învățământul de Arhitectură și Urbanism, ca și în alte domenii, se manifestă o dezvoltare rapidă pe plan internațional, cu care învățământul nostru este obligat să țină pasul. Pe lângă necesitatea reînnoirii permanente a cursurilor, seminarelor și îndrumării proiectelor, apare tot mai pregnant necesitatea „reciclării” absolvenților, adică a educației permanente. Învățământul universitar trebuie să se deschidă spre societate și, în acest sens, să răspundă într-o tot mai mare măsură nevoilor acesteia atât prin modernizarea curriculei și a conținutului cursurilor (programe analitice) cât și prin diversificarea ofertei pentru studii aprofundate postgraduale. Aceste activități urmează a fi desfășurate în colaborare cu organizația profesională – Ordinul Arhitecților din România prin derularea de activități comune, cum ar fi ”Anuala de Arhitectură”.

1.3. Facultatea de Arhitectură și Urbanism din Universitatea „Politehnica” din Timișoara își asumă conștient rolul de a face față provocărilor generate de noua etapă de dezvoltare a țării noastre în contextul unei tot mai puternice interdependențe la nivel global în toate domeniile.

1.4. În contextul noii dezvoltări economice regionale, Facultatea de Arhitectură și Urbanism din Universitatea Politehnica din Timișoara își propune să fie și în continuare un partener important în stabilirea unor legături economice noi, precum și dezvoltarea celor existente în folosul reciproc al tuturor factorilor implicați. Facultatea de Arhitectură și Urbanism își propune dezvoltarea relațiilor cu parteneri consacrați atât la nivel locat cât și național și internațional, precum și găsirea unor noi legături menite să asigure implicarea tot mai puternică a facultății în comunitatea locală, regională și internațională.

În acest context Facultatea va acționa ferm pentru alinierea la sistemul de învățământ Bologna, ceea ce va crește gradul de cooperare și interoperabilitatea internațională.

# MISIUNEA FACULTĂȚII DE ARHITECTURĂ ȘI URBANISM

2.1. Misiunea de bază a facultății este dezvoltarea învățământului universitar în domeniul arhitecturii și urbanismului, precum și extinderea activităților de cercetare, proiectare, dezvoltarea tehnologică și managerială. Facultatea de Arhitectură și Urbanism este permanent deschisă pentru interacțiunea cu mediul economic, social și academic.

Schimbările profunde care au loc la nivelul învățământului superior sunt principalele repere în misiunea facultății pentru orizontul de timp prezentat în planul operațional. În acest context este important ca managementul universitar să urmărească aceste realități și să modifice oferta de învățământ astfel ca absolvenții să-și poată mări șansele de găsire a unui loc pe piața muncii.

2.2. Principalele **obiective** ale Facultății de Arhitectură și Urbanism în perioada anului 2014 sunt următoarele:

* atragerea unui număr sporit de studenți cu pregătire bună, precum și a unui număr cât mai mare de studenți străini;
* ridicarea nivelului calitativ al pregătirii profesionale a studenților pentru dezvoltarea competențelor și compatibilităților în vederea unei cooperări eficiente pe plan național și internațional;
* realizarea integrării activității profesionale a studenților cu activitatea practică de proiectare și execuție;
* antrenarea unui număr cât mai mare de studenți în activitatea de cercetare, dezvoltarea centrului de cercetare pe probleme de dezvoltare urbană durabilă;
* stimularea activității de cercetare științifică prin inițierea unor proiecte comune cu mediul privat și administrația publică ce pot determina apariția unor noi centre de cercetare;
* dezvoltarea colaborării largi cu comunitatea științifică din țara noastră și din străinătate.

2.3. Inițiativele care vor asigura realizarea obiectivelor propuse sunt următoarele:

* descentralizarea procesului de adoptare a deciziilor academice și administrative;
* demararea unor activități specifice profilului facultății cu impact direct asupra pregătirii studenților;
* înființarea și dezvoltarea unor structuri necesare noilor tipuri de activități, precum și promovarea imaginii facultății în cadrul societății;
* ridicarea ponderii activității practice a studenților în contextul pregătirii acestora pentru integrarea cât mai firească în producție;
* perfecționarea pregătirii profesionale;
* dezvoltarea activităților de cercetare în cadrul viitoarelor centre de cercetare.

# PROCESUL DE ÎNVĂȚĂMÂNT

3.1. Învățământul de formare inițială

Facultatea de Arhitectură și Urbanism are o ofertă de pregătire de studii de formare inițială cu un spectru ce are tendința de a se lărgi în învățământul superior de Arhitectură și Urbanism nefiind deocamdată introdus sistemul treptizat licență – master.

|  |  |  |  |
| --- | --- | --- | --- |
| **Profilul** | **Specializarea** | **Documentul de absolvire** | |
|  | **FORMA LUNGĂ DE ÎNVĂȚĂMÂNT** | | |
| Arhitectură și Urbanism | Arhitectură Diplomă de arhitect diplomat | | |
|  |  | | |
| Arhitectură | Mobilier și amenajări interioare | | Licențiat în Mobilier și amenajări interioare |
|  | **STUDII APROFUNDATE DE TIP MASTER** | | |
|  | Urbanism | | Diplomă de master |
|  | Tendințe, Tehnologii și Materiale noi în Arhitectura de interior | | Diplomă de master |

3.2. În anul universitar 2014 – 2015 la Facultatea de Arhitectură și Urbanism apar două noi specializări (studii aprofundate de tip Master): „Proiectare complexă în Arhitectură” și „Restaurare și Regenerare Patrimonială”.

3.3. Învățământul de formare continuă

Facultatea de Arhitectură și Urbanism, componentă a Universității Politehnica din Timișoara, nu dispune de o structură de formare continuă proprie, dar se folosește de cea a Universității prin Centrul de Educație Permanentă. în egală măsură cu învățământul de formare inițială. Facultatea de Arhitectură și Urbanism își propune valorificarea oportunităților oferite în acest domeniu de mediul socioeconomic, prin care să se obțină o creștere a fondurilor încasate și o sporire a veniturilor proprii.

3.4. Învățământul doctoral

Facultatea desfășoară activități doctorale în cadrul IOSUD cu frecvență coordonate de Prof. dr. arh. Teodor Gheorghiu, Prof. dr. arh. Smaranda Maria BICA și Prof. dr. arh. Cristian DUMITRESCU. Existența unui număr de doctoranzi cu frecvență are un rol benefic asupra activităților din facultate, deoarece aceștia au atât activitate didactică cât și cercetare științifică. Finalizarea doctoratului de către tinerele cadre didactice permite ocuparea unui post de șef de lucrări definitiv.

În anul următor se vor finaliza tezele de abilitare ale prof. dr. arh. Ioan ANDREESCU, prof. dr. arh. V. GAIVOROSNCHI și conf. dr. ing. M. MOȘOARCĂ, ceea ce va genera o lărgire a ariei tematice, profesionale și științifice, precum și o creștere a posibilităților de colaborare internă și internațională.

# CERCETAREA ȘTIINȚIFICĂ

4.1. Facultatea de Arhitectură și Urbanism și-a propus ca obiectiv prioritar în acest orizont de timp să dezvolte activitatea de cercetare științifică. Această activitate se desfășoară în conformitate cu regulamentul propriu destinat stimulării activității de cercetare elaborat de Senatul UPT. Regulamentul oferă posibilitatea diversificării formelor de participare la activități de cercetare științifică, atât cu organismele naționale MEC, CNCSIS, CNFIS, agenți economici din țară, cât și cu organisme internaționale.

4.2. În perioada următoare Facultatea de Arhitectură și Urbanism va acționa consecvent pentru dezvoltarea activității de cercetare în toate domeniile care s-au dovedit a fi solicitate pe piața internă sau de tendințele actuale pe plan mondial, fără a neglija disciplinele care abordează cercetarea fundamentală.

În acest moment, Facultatea este implicată într-un program COST *FPS COST Action FP1101 Assessment, Reinforcement and Monitoring of Timber Structures,* <http://www.cost.eu/fps>, [www.costfp1101.eu](http://www.costfp1101.eu/), prin conf. dr. ing. M. Moșoarcă.

# FORME DE COOPERARE INTERNAȚIONALĂ

5.1. Cooperarea în planul activităților academice și științifice cu parteneri externi reprezintă o preocupare majoră a Facultății de Arhitectură și Urbanism.

Și în continuare, strategia de dezvoltare a programelor de cooperare ale Facultății va avea următoarele coordonate:

* participarea la programe și proiecte finanțate de către Uniunea Europeană (ERASMUS, LEONARDO DA VINCI);
* semnarea și derularea unor acorduri de cooperare bilaterală cu universități și alte instituții de învățământ superior și de cercetare, cât și de firme și companii internaționale. În acest sens, în nov. 2013 s-a semnat afilierea la AECESA (Asociația Școlilor de Arhitectură din Centrul și Estul Europei)

Acordurile de cooperare bilaterală cu instituții de învățământ superior prevăd în special mobilități de cadre didactice și studenți, cu acordarea unor facilități la cazare și diurnă, prin reciprocitate de către universitatea gazdă; derularea unor proiecte comune de cercetare; organizarea în comun a unor seminare, simpozioane, conferințe; schimburi de publicații și literatură de specialitate. În perioada următoare Facultatea de Arhitectură și Urbanism va dezvolta colaborarea cu universități de prestigiu în domeniul pregătirii la Master, cum ar fi colaborarea cu Universitatea din Padova privind implementarea ”Metodologiei pentru Evaluarea Vulnerabilității Seismice a Centrelor Istorice„; un workshop internațional pe acest subiect a avut loc deja în 14-16 iulie 2014.

5.2. Facultatea de Arhitectură și Urbanism va colabora și în anii următori cu diverse companii în special pentru înființarea unor programe de învățământ la nivel postuniversitar pentru literatură de specialitate, finanțarea practicii studenților în cadrul companiilor. Se definește un parteneriat cu firma Baumit privind colaborarea în domeniul restaurării fațadelor istorice.

# TEHNOLOGIA DIDACTICĂ

În Facultatea de Arhitectură și Urbanism continuă eforturile susținute pentru promovarea tehnicii de calcul, a videoproiectoarelor și a tehnologiei multimedia, la ora actuală facultatea dispunând de șase videoproiectoare și o rețea de 30 calculatoare.

În procesul de evaluare a studenților se pune un mai mare accent pe activitatea pe parcurs, această activitate fiind evaluată prin notă distinctă față de cea de la examen. Prin aceasta se urmărește creșterea prezenței la activitățile didactice.

Actul didactic va fi acompaniat de un proces sistematic de evaluare de către studenți a disciplinelor de studiu și a cadrelor didactice ce le susțin.

O importanță deosebită este dată, prin tradiție, în cadrul profilului nostru, activității practice, desfășurată la Proiectarea de Arhitectură. Activitatea practică este stimulată și printr-o serie de lucrări pe care trebuie să le execute studenții. Tematica acestor lucrări se alege cu grijă, solicitând dobândirea unor cunoștințe specifice mai multor discipline.

O latură importantă a tehnologiei didactice o constituie în Facultatea de Arhitectură și Urbanism practica în birouri de arhitectură și șantiere. Prin intermediul acestei forme de pregătire studenții pot dobândi primele deprinderi practice necesare activității nemijlocite pentru care sunt instruiți. Practica se desfășoară pe module tematice, fiind supravegheată și coordonată de colective de cadre didactice.

# RESURSE UMANE

7.1. Strategia Facultății de Arhitectură și Urbanism în domeniul resurselor umane se integrează în strategia UPT privind resursele umane și are la bază exigența privind performanța profesională a cadrelor didactice pe care o considerăm o investiție majoră și bunul cel mai de preț al facultății, care condiționează îndeplinirea misiunii acesteia.

De asemenea se preconizează și în parte au fost luate deja măsuri pentru diferențierea salariilor personalului didactic pe baza performanțelor profesionale în condițiile eficientizării activității.

7.2. O problemă stringentă ce trebuie rezolvată în viitor este ocuparea în mai mare măsură a posturilor vacante. Atragerea tinerilor spre cariera didactică este afectată negativ de un complex de factori cum sunt retribuția modestă și întârzierile foarte mari în decontarea plății cu ora – care reduc foarte mult atractivitatea unei poziții didactice de debut, cu toate că renumele Facultății de Arhitectură și Urbanism, componentă a Universității „Politehnica” din Timișoara constituie un bun în sine ce este atractiv.

7.3. Facultatea de Arhitectură și Urbanism va evalua permanent tendințele actuale de pe piața muncii și își va orienta oferta profesională spre domeniile cele mai dinamice și cu susținerea intereselor economice strategice pe termen lung ale României.

7.4. Măsurile de optimizare a structurilor de personal, și creșterea veniturilor extrabugetare calitativă a serviciilor vor rămâne obiective prioritare și pentru etapa următoare.

# GESTIONAREA BAZEI MATERIALE

8.1. În portofoliul clădirilor și spațiile cu destinație didactică, de cercetare, auxiliară și de practică, Facultatea de Arhitectură și Urbanism deține 2 nivele curente și 2 niveluri de mansardă date în folosință în 2010 din clădirea Facultății de Construcții, cu destinații legate de activitatea acesteia, precum și o sală de expoziție la parterul clădirii, un spațiu de arhivă și bibliotecă la demisol. De asemenea a fost amenajată o sală pentru activități practice (machetare) în clădirea ASPC.

Având în vedere că această clădire avea deja un grad ridicat de uzură, s-au impus reparații capitale pentru aducerea lor la nivelul scopului propus, reducerea consumurilor energetice și ridicarea randamentului instalațiilor de încălzire, alimentare cu apă, energie electrică etc.

Deoarece disponibilitățile de spațiu pentru Facultatea de Arhitectură sunt cu circa 40% sub cele normate ARACIS (minim 1 m2/loc în sălile de curs și seminar, minim 2,5 m2/loc în laboratoarele de informatică, minim 4 m2/loc în laboratoarele disciplinelor cu caracter de proiectare) se impune nevoia de a găsi spații adecvate suplimentare sau alternative, cum ar fi Corpul R, care este o clădire dedicată (în care a funcționat secția de Arhitectură în anii 1980.)

# INFORMATIZAREA, DOCUMENTAREA ȘI BIBLIOTECILE

9.1. Integrarea tot mai pronunțată între calculatoare și comunicații, având Internet-ul drept cea mai evidentă manifestare, a condus la un salt calitativ și cantitativ în posibilitățile de documentare și comunicare.

9.2. Facultatea de Arhitectură și Urbanism a promovat încă de la începutul dezvoltării Internet-ului în România introducerea acestui nou mijloc de comunicare și documentare în diferite aspecte ale activității noastre.

9.3. Se impune însă o dezvoltare mai bine planificată a rețelei de calculatoare în interiorul facultății, care să elimine strangulările prezente și să creeze condiții pentru introducerea unor aplicații mai complexe destinate comunicării interne. Acest lucru este posibil odată cu punerea în funcțiune a noului laborator de informatică cu 30 de posturi.

Pot fi evidențiate următoarele activități:

* dezvoltarea infrastructurii pentru comunicații prin calculator;
* utilizarea rețelei de calculatoare în procesul didactic;
* utilizarea rețelei de calculatoare în cercetarea științifică;
* utilizarea rețelei de calculatoare în activitatea de conducere și în cea administrativă;
* utilizarea reței de calculatoare în activitatea de informare;
* utilizarea rețelei de calculatoare în software-ul creat la nivel de universitate pentru gestionarea rezultatelor didactice obținute de studenții facultății.

9.4. Pentru dezvoltarea și îmbunătățirea infrastructurii, obiectivele sunt:

* înlocuirea interconectărilor existente care produc gâtuirea comunicațiilor cu legături prin fibră optică sau laser;
* definirea și delimitarea rețelei Internet a Facultăților de Construcții și Arhitectură și Urbanism;
* încheierea conectării în rețea a tuturor catedrelor și serviciilor din facultate, astfel încât întreg personalul și toți studenții să aibă acces la rețeaua de calculatoare;

9.5. Există deja realizări în utilizarea rețelei de calculatoare în procesul didactic, dar acestea trebuie extinse în următoarele direcții:

* prezentarea la cât mai multe discipline a resurselor din Internet care pot fi utilizate la disciplina respectivă;
* crearea unor pagini Web proprii ale diverselor discipline, care să ofere atât resurse locale, cât și legături spre alte resurse(există deja realizări în acest domeniu);
* generalizarea poștei electronice ca unul din mijloacele de comunicare în interiorul facultății atât între cadrele didactice și studenți, cât și între întreg personalul; în acest sens s-a inițiat un contract de service pentru toate posturile de calculator pentru a evita defecțiuni majore;
* utilizarea resurselor de informare on line în procesul didactic.

9.6. În cercetarea științifică se prevăd:

* prezentarea în paginile Web ale facultății, în limbi de circulație internațională, a realizărilor proprii, cu ofertă de publicații on-line (acolo unde reglementările legale o permit);
* utilizarea intensivă a Internet-ului pentru obținerea de documentație (în special articole și rapoarte tehnice) disponibile în toate domeniile de cercetare;
* participarea activă a cadrelor didactice și a cercetătorilor la schimbul de idei și proiecte de colaborare, prin contacte directe prin Internet, cu alți cercetători;
* organizarea și întreținerea în departament a unor resurse documentare pe suport electronic, care să reducă traficul în rețea și timpul consumat pentru documentare.

9.7. Dezvoltări deosebite se impun în utilizarea rețelei de calculatoare pentru conducere și administrație. Acestea sunt favorizate de includerea Facultății de Arhitectură și Urbanism în grupul de Facultăți pentru reforma managementului universitar.

Pe plan intern sunt avute în vedere următoarele:

* trecerea poștei electronice ca mijloc eficient de comunicare între unitățile

administrative;

* crearea unor aplicații pe plan local pentru gestionarea unor activități ca: evidența studenților, situația profesională;
* prezentarea în paginile Web ale Facultății de Arhitectură și Urbanism a principalelor hotărâri, manifestări, evenimente din facultăți, astfel încât să se asigure o difuzare rapidă a acestora pentru personal și studenți.

Se impune o corelare mai bună a solicitărilor de achiziții de la facultate ținând cont de resursele financiare limitate, precum și de introducerea în circulație a publicaților obținute la departamente/catedre din diverse surse de finanțare.

# RESURSE FINANCIARE

10.1. Având în vedere că UPT a finalizat prin hotărâri ale Senatului și implementat procedura de alocare a fondurilor din finanțarea de bază și cea complementară spre subunități, Facultatea de Arhitectură și Urbanism ar putea realiza dezideratul descentralizării finanțării și creșterea responsabilității privind gestionarea în condiții de eficiență sporită a resurselor financiare și atragerea de surse suplimentare în sprijinul procesului de învățământ, în special cele din cercetare.

10.2. Se va acorda o importanță majoră creșterii ponderii veniturilor din activități proprii, respectându-se tendința ultimilor ani, ceea ce ar ameliora satisfacerea nevoilor proprii, aflată astăzi la limita de subzistență. Căile care conduc la acest deziderat sunt creșterea numărului de studenți cu taxă și studenți străini valutari, dezvoltarea și eficientizarea pe plan superior a activităților unităților cu regim de autofinanțare care desfășoară activități de educație permanentă, cercetare, producție, reducerea cheltuielilor materiale și în special a utilităților.

10.4. La elaborarea bugetului propriu trebuie să se pornească de la nivelul actual al necesităților financiare aferente fiecărui capitol de buget, la care în funcție de strategia generală a universității, să se propună căi și mijloace de sporire a surselor financiare, precum și accesul real şi eficient la cele existente, în conformitate cu hotărârile Senatului.

# STRATEGIA CALITĂȚII

Facultatea de Arhitectură și Urbanism, în condițiile aplicării reformei în toate domeniile de activitate, își propune dezbaterea unei strategii privind evaluarea calității procesului educațional și de cercetare. Acest proces se bazează pe trei direcții clare:

* Transparență
* Comparabilitate
* convertibilitate.

În ceea ce privește transparența, Facultatea de Arhitectură și Urbanism a introdus un sistem de prezentare periodică a tuturor activităților ce au loc într-o anumită perioadă de timp. La fiecare ședință de consiliu se face un raport al celor mai importante activități ce au fost rezolvate și cu care s-a confruntat facultatea în intervalul scurs de la ultima ședință.

Cu privire la convertibilitate, acest principiu are aplicabilitate mai redusă în această perioadă. El trebuie să pună la dispoziția comunității academice posibilitatea adaptabilității persoanelor la diverse sisteme de învățământ, la solicitările pieței într-un ritm la fel de alert ca cel pe care îl cunoaște viața social economică din România. În acest scop va fi inițiată trecerea la sistemul Bologna (4+2) și modificarea substanțială în consecință a activității facultății.

Facultatea de Arhitectură și Urbanism ocupă un loc aparte în peisajul universitar românesc de profil. După 1990 departamentul și acum facultatea a fost supusă unui profund proces de modernizare, care a afectat toate domeniile de activitate.

Au fost puse în aplicare noi planuri de învățământ, iar baza materială a încercat să țină pasul cu cerințele actuale ale învățământului european și mondial, mai ales în ultimii ani.

În aceste condiții apare tot mai evidentă necesitatea elaborării și aplicării unor standarde de calitate pentru evaluarea procesului educațional în toate compartimentele sale.

În contextul strategiei calității, Facultatea de Arhitectură și Urbanism este conștientă de importanța unui sistem de autoevaluare internă, sistem pe care să-l dezvolte, să-l aplice și să-l perfecționeze.

În prezent au fost elaborate procedee de evaluare a activității didactice. Acestea constau în analizarea unor teste distribuite studenților, unde li se cere opinia privind modul de desfășurare a activității didactice în facultate.

Sistemul aplicat are calități de necontestat, dar este încă departe de a fi o soluție cuprinzătoare. Managementul calității presupune crearea de procedee și metode de verificare, corectare și îmbunătățire a calității întregului ansamblu universitar.

Redistribuirea anuală a resurselor materiale și a logisticii universitare o considerăm ca o pârghie instituțională capabilă să motiveze participări performante atât pe plan științific cât și managerial.

Monitorizarea pierderilor pe parcursul studiilor precum și pe parcursul formării postuniversitare o considerăm ca indicator de calitate întrucât vizează capacitatea de polarizare a interesului pe termen lung a tuturor celor care vin în contact cu oferta educațională propusă de Facultatea de Arhitectură și Urbanism.

# STRATEGIA MANAGERIALĂ

12.1. Strategia managerială în Facultatea de Arhitectură și Urbanism în etapa acestui an are ca obiectiv consolidarea celor două entități cea academică și cea administrativă, care să fie solid ancorate în realitățile vieții universitare, pentru a profesionaliza actul de conducere.

Conducerea academică are misiunea de a elabora și evalua politicile și strategiile de dezvoltare ale instituției și de a stabili și urmări obiectivele specifice care derivă din acestea. Administrația are rolul de a aplica politici adoptate.

12.2. Separarea funcțiilor academică și administrativă este una din căile care permit modernizarea gestiunii facultății și prin aceasta îi permite să facă față evoluției impuse de societate. Trebuie optimizată relația dintre sfera academică și cea administrativă. Cu toate că cele două entități au scopuri și obiective distincte, se impune a preciza care sunt obiectivele comune ale acestora:

* elaborarea unor politici autonome concertate cu calitățile socio-economice ale perioadei;
* perfecționarea sistemului și capacităților de conducere și de administrare;
* găsirea celor mai eficiente soluții pentru organizarea și funcționarea serviciilor administrative;
* gestionarea resurselor existente și atragerea de noi fonduri; - gestionarea personalului și administrarea patrimoniului facultății.

* 1. Îndeplinirea rolului și misiunii facultății depinde în foarte mare măsură de modul cum se face recrutarea, selecția, promovarea personalului academic. Departamentul de Arhitectură și Urbanism, ca organism implicat în selecția și promovarea cadrelor didactice, face cunoscut tuturor solicitanților condițiile cerute de regulamentele în vigoare. Un mare accent se pune pe numirea în comisiile de concurs a unor cadre didactice cu activitate profesională deosebită, cu prestigiu cunoscut și recunoscut de toată comunitatea universitară. Se respectă întru-totul cerințele impuse de Statutul Personalului Didactic.

Se impune utilizarea regulamentului intern al facultății în deplină concordanță cu cel utilizat în universitate și aprobat de Senat care să adopte criterii de apreciere a activității unui cadru didactic după un număr de ani de la ultima avansare. Regulamentul are caracter stimulativ și impulsionează cadrele didactice către activitate științifică și educațională în concordanță cu schimbările prin care trece învățământul universitar. Vom urmări adecvarea criteriilor în funcție de specificul activității în profesia de arhitect și / sau urbanist, ceea ce rămâne încă un deziderat.

* 1. Se va pune în continuare accent pe îmbunătățirea calității actului formativ și a individualizării pregătirii studenților prin optimizarea numărului de ore în planul de învățământ, extinderea formelor interactive. Aceeași politică de optimizare se va regăsi și în gestionarea resurselor umane din aparatul administrativ.

DECAN,

*Conf. dr. arh. Ioan ANDREESCU*